
REFERAT
Privind participarea Consiliului Local în calitate de susţinător al proiectului „Editare de carte- Projekt Management”, propus Fundaţia Interart Triade
Referitor la solicitarea nr. SC2004 – 020783/ 29.11.2004 a Fundaţiei Interart Triade privind proiectul „Editare de carte- Project Management”, ce se va desfăşura în luna decembrie 2005.
Strategiile pe termen  lung în domeniul culturii implică o etapă esenţiala, acea de a forma administratori şi manageri culturali. În condiţiile în care sistemul de învăţământ este deficitar în acest sens, Fundaţia Interart TRIADE a iniţiat o colecţie formată din  cărţi fundamentale în domeniul managementului cultural. Cartea „Projekt management” este cea de-a treia carte în colecţia „Cultură şi management” şi vine în sprijinul facultăţilor de profil artistic din Timişoara şi nu numai, a tuturor acelora care sunt implicaţi în acest domeniu. 
Având în vedere procesul verbal din data de 04.10.2005 al Comisiei de cultură, învăţământ, turism, sport şi culte,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 25.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

